વડાપ્રધાન નરેન્દ્ર મોદી આ બધા પડકારોને પહોંચી વળવા પ્રયાસ કરી રહ્યા છે. તેઓ કન્ઝપ્શન ટેક્સ, કંપનીઓ માટે ઈન્સોલ્વન્સી કોડ અને સ્થાનિક ઉત્પાદનને પ્રોત્સાહન આપવા મેક ઈન ઈન્ડિયા જેવી પોલિસી લઈને આવ્યા. જોકે, વિશ્લેષકો માની રહ્યા છે કે, ઈકોનોમીને વેગ આપવા, વિદેશી રોકાણ આકર્ષવા અને મીડલ ક્લાસની વેલ્થ વધારવા તેમજ તેમના માટે બિઝનેસની તકો વધારવા માટે હજુ ઘણું કરવાની જરૂર છે. ગોલ્ડમેન સાસ એસેટ મેનેજમેન્ટના પૂર્વ ચેરમેન અને યુકે ટ્રેઝરીના પૂર્વ કોમર્શિયલ સેક્રેટરી જિમ ઓ’નેઈલના કહેવા મુજબ, વૈશ્વિક વેપાર અને વિદેશી સીધા રોકાણના મામલે ચીન જેટલી એગ્રેસિવ નીતિ ભારત લાવી શક્યું નથી. તેમણે કહ્યું કે, ભારતે મોટી વેલ્થ ગણતરીના લોકો માટે ઊભી કરી છે, કે જેમની આવક ઘણી વધારે છે, જ્યારે કે મધ્યમવર્ગના લોકો માટે તે જોઈએ તેવું કામ કરી શક્યું નથી.